**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

Iktatószám: K/224-8/2023.

**J E G Y Z Ő K Ö N Y V**

Készült **2023 május 18-án 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Gelencsér Attila, Velkyné Ball Andrea, Molnár Zoltán és Dr. Koczor Gábor,
* Dr. Zalán Gábor jegyző,
* Dr. Dömötör Ramóna mb. igazgatási osztályvezető,
* Cserkutiné Stipsitcs Edina osztályvezető,
* Eső Attila Kft. igazgató,
* Révész József intézményvezető,
* Lajos Tiborné intézményvezető helyettes,
* Guttmann Ferencné intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Molnár Zoltán jelezte késését, Keszei Balázs igazoltan távol van. **Fekete-Pataki Edit** bizottsági elnök megállapítja, hogy a bizottság **5 fővel határozatképes.**

**Fekete-Pataki Edit** elmondja, hogy a hivatal részéről jelzés érkezett, miszerint a 7. napirendi pontban szereplő Kőszeg, Kossuth L. u. 3. 1. em. 1. lakás bérbeadási módjának meghatározása nem kerül megtárgyalásra, mivel ezt a lakást szolgálati lakásként szeretnék fenntartani. Érkezne majd egy gyermekorvos, akinek lenne egy szolgálati lakás kijelölve, illetve egy messzebbről érkező közterület felügyelőnek is szüksége lenne majd a későbbiekben egy szolgálati lakásra, ezért a 7. napirendi pontot szeretné levetetni. Megköszöni.

**Fekete-Pataki Edit** elmondja, hogy a napirendi pontok sorrendjében nem történik változás, majd szavazásra bocsátja a módosított napirendet, melyet a bizottság egyhangúlag **5 igen** szavazattal elfogad.

**N A P I R E N D:**

1. Kőszeg Város Önkormányzata 2022. évi gazdálkodásának beszámolója (zárszámadás)

Előterjesztő: Básthy Béla polgármester

1. A közterületek elnevezésének rendjéről és a házszám-megállapítás szabályairól szóló 5/2015. (II. 27.) számú önkormányzati rendelet felülvizsgálata

Előadó a polgármester nevében: Dr. Dömötör Ramóna mb. igazgatási osztályvezető

1. Beszámoló a Kőszegi Városi Múzeum, Könyvtár és Levéltár munkájáról a könyvtári szolgáltatás tekintetében

Előterjesztő: Révész József igazgató

1. Döntés a Kőszegi Város Múzeum, Könyvtár és Levéltár intézményvezető-helyettesi munkakörének betöltéséről

Előterjesztő: Révész József igazgató

1. Kőszeg Város Önkormányzata fenntartásában működő óvodai csoportok átszervezésével és létszámának meghatározásával kapcsolatos döntések

Előadó a polgármester nevében: Dr. Dömötör Ramóna mb. igazgatási osztályvezető

1. A „Jó tanuló és jó sportoló” elismerés adományozásáról szóló szabályzat felülvizsgálata

Előadó a polgármester nevében: Dr. Dömötör Ramóna mb. igazgatási osztályvezető

1. **napirendi pont**

**Kőszeg Város Önkormányzata 2022. évi gazdálkodásának beszámolója (zárszámadás)**

**Előterjesztő: Básthy Béla polgármester**

**Cserkutiné Stipsitcs Edina** rövidenismerteti az előterjesztést. Kiemeli, hogy az Önkormányzat és az intézmények a takarékoskodási intézkedéseket maradéktalanul végrehajtották. Az Önkormányzat olyan évet zárt, mellyel elmondható, hogy a gazdálkodása stabil. Röviden ismerteti a bevételi forrásokat és azok teljesítését, a kiadások alakulását, valamint a 7. mellékletben szereplő maradványok változását, alakulását. Összegzi, hogy az Önkormányzat a bevételt 100%-ban, a kiadást 73,88 %-ban teljesítette. Vannak beruházások, melyek még nem indultak el a 2022. évben, azonban a szükséges források év végéig már megérkeztek, melyek pénzmaradványként jelentkeztek a költségvetésben. Megköszöni a figyelmet, majd elmondja, hogy szívesen válaszol a felmerülő kérdésekre.

**Velkyné Ball Andrea** érdeklődik, hogy a beruházásoknál a felhalmozási költségvetési kiadásoknál a kőszegfalvi temető 14.939.961 Ft-tal szerepel. Érdeklődik, hogy ez a tavalyi évben elkészült kerítést jelenti, vagy már az idei évi is benne szerepel?

**Cserkutiné Stipsitcs Edina** elmondja, hogy a temető új kerítését jelenti a kiadási oldalon.

**Molnár Zoltán 9 óra 38 perckor megérkezett.**

**Velkyné Ball Andrea** kiemeli, hogy a kerítés költsége ennél azért kevesebb összeg volt, tudomása szerint 7.000.000 Ft.

**Cserkutiné Stipsitcs Edina** elmondja, hogy egy keret összeget kaptak, a kerítés mellet az út felújítására is ment ez az összeg.

**Velkyné Ball Andrea** így már helyesli, azonbankéri ennek szöveges módosítását is.

**Cserkutiné Stipsitcs Edina** egyetért, kijavításra kerül a szöveges részben.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **beszámoló elfogadását,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**46/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzata 2022. évi gazdálkodásának beszámolóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A közterületek elnevezésének rendjéről és a házszám-megállapítás szabályairól szóló 5/2015. (II. 27.) számú önkormányzati rendelet felülvizsgálata**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előterjesztést. Elmondja, hogy Központi Címregiszterhez kiadott módszertani útmutató, illetve jogszabályi változások miatt a gyakorlati alkalmazást figyelembe véve szükségessé vált a közterületek elnevezésének rendjéről és a házszám-megállapítás szabályairól szóló 5/2015.(II.27.) számú önkormányzati rendeletének aktualizálása, kiegészítése. Röviden ismerteti a rendeletbe beépített új elemeket. Megköszöni a figyelmet.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítását,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**47/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a közterületek elnevezésének rendjéről és a házszám-megállapítás szabályairól szóló 5/2015.(II.27.) önkormányzati rendelet módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a Kőszegi Városi Múzeum, Könyvtár és Levéltár munkájáról a könyvtári szolgáltatás tekintetében**

**Előterjesztő: Révész József igazgató**

**Révész József** elmondja, hogy a jogszabályi vonatkozás szerint az összevont intézményeknek is be kell számolnia az előző évi munkájáról a könyvtári szolgáltatás tekintetében. A beszámoló elkészült. Átadja a szót Lajos Tiborné intézményvezető-helyettesnek.

**Lajos Tiborné** elmondja, hogy próbált mindent összeszedni a beszámolóban, ami a 2022-es évre vonatkozik. Kiemeli, hogy az intézményösszevonást követően a megváltoztatott nyitvatartási időt az olvasók kezdik megszokni. Az időelosztás kialakult a dolgozók körében is, mivel az összevonást követően 1-1 fő létszámcsökkentés érintette az intézményt mind a Múzeum, mint a Könyvtár területén. Kiemeli, hogy a szolgáltatások színvonalasan történnek. Ezt követően megköszöni a figyelmet, valamint hozzáfűzi, hogy a kérdésekre szívesen válaszol.

**Csiki István** elmondja, hogy a statisztikát nézve a 9113 látogató szám, napjában ez egy bő 30-40 főt jelent, amihez csak gratulál. A statisztika szépen mutatja, hogy a könyvtár szépen ki van használva annak ellenére, hogy a válságos időben a bezárása is szóban forgott. Még egyszer gratulál és megköszöni a munkájukat.

Mivel több hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**48/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, a Kőszegi Városi Múzeum, Könyvtár és Levéltár Chernel Kálmán Városi Könyvtárának 2022. évről szóló beszámolóját a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Döntés a Kőszegi Város Múzeum, Könyvtár és Levéltár intézményvezető-helyettesi munkakörének betöltéséről**

**Előterjesztő: Révész József igazgató**

**Révész József** elmondja, hogy a Kőszegi Városi Múzeum, Könyvtár és Levéltár intézményvezető-helyettesének kinevezése 2023. május 31. napjával lejár. Mivel jogszabályok értelmében a testületnek egyetértési joga van az intézményvezető-helyettes kinevezésében, szükséges az egyetértés. Kéri az egyetértést ahhoz, hogy Lajos Tiborné a jelenlegi intézményvezető-helyettes a feladatkörét vezesse további 5 évre vonatkozóan. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**49/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Lajos Tiborné a Kőszegi Városi Múzeum, Könyvtár és Levéltár intézményvezető-helyettesi munkakörbe 2023. június 01. és 2028. május 31. közötti időszakra történő kinevezésével értsen egyet.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Város Önkormányzata fenntartásában működő óvodai csoportok átszervezésével és létszámának meghatározásával kapcsolatos döntések**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előerjesztést.Horvátzsidány polgármestere levélben kérte Kőszeg Város Önkormányzatát, mint a Horvátzsidány településen működő Kőszeg Meseváros Óvoda és Bölcsőde Horvátzsidányi Tagóvodájának fenntartóját, hogy a 2023/2024-es nevelési évtől kezdődően, két nevelési évre bővítse az óvodát két csoportosra, mivel ezt a településen élő óvodás korú gyermekek száma indokolja. Ehhez kérte az Önkormányzat hozzájárulását. Szükséges az alap dokumentumok módosítása, a létszám emelése, a fenntartó által engedélyezett maximális alkalmazotti létszámot 3 fővel, napi 8 órás, 2 fő óvodapedagógusi és 1 fő dajkai álláshellyel emelni 2023. szeptember 1-től. A Polgármester úr írásban vállalta a felmerülő költségek megelőlegezését. A köznevelési szerződés 9-11. pontja szerint az átadó átvevőnek hozzájárulást fizet a közigazgatási területéről érkező gyermekek arányában és kötelezettséget vállal, hogy az éves elszámolás során felmerült többletköltségeket megtéríti az átvevő részére. A többletfeladat és többletlétszám következtében 2023. szeptember 1-től szükségessé válik a megkötött éves finanszírozási szerződés kiegészítése. Horvátzsidány Község Önkormányzata a mellékelt nyilatkozat szerint vállalja, hogy 2023. évre az állami normatíva októberi igényléséig az új óvodai csoporttal kapcsolatos költségekhez a fenntartónak legkésőbb 2023. augusztus 31-i teljesítéssel 4.000.000 Ft előleget fizet az új óvodai csoport zavartalan működése érdekében.

A Kőszeg Meseváros Óvoda és Bölcsőde vezetőjének beszámolója szerint a szeptemberi létszám mindegyik feladatellátási helyen eléri a törvényben meghatározott minimális létszámot. Csoportlétszámok túllépésére a Kőszegfalvi és Velemi Tagóvoda esetében lesz szükség, tekintettel arra, hogy a 2023. szeptember 1-jei induló létszám mindkét feladatellátási helyen 26 fő lesz, ezért az intézményvezető kéri a fenntartót, hogy a maximális 30 fős csoportlétszámot engedélyezze. Összesen 17 csoporttal fognak működni az óvodák. Megköszöni a figyelmet.

**Gelencsár Attila** érdeklődik, hogy előre láthatóan Horvátzsidányban hány fő lesz?

**Dr. Dömötör Ramóna** válaszol, hogy39 fő.

**Csiki István** érdeklődik, hogy vannak-e már szóba jöhető dolgozók az állásokra?

**Dr. Dömötör Ramóna** elmondja, hogy a fenntartói döntést követően lesz lehetőség meghirdetni az állásokat.

**Dr. Zalán Gábor** elmondja, hogy van már 2 érdeklődő, így reménykednek, hogy a településen el fog tudni indulni a 2 csoport.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**50/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde intézményét szervezze át azzal, hogy a Horvátzsidányi Tagóvodáját 2023. szeptember 1-től két csoportosra bővítse.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde K/8649-1/2023. számú Módosító Okiratát, valamint a Kőszeg Meseváros Óvoda és Bölcsőde K/8649-2/2023. számú módosításokkal egységes szerkezetbe foglalt Alapító Okiratát hagyja jóvá.
3. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2023. szeptember 1-től a Kőszeg Meseváros Óvoda és Bölcsőde engedélyezett létszámát a Horvátzsidányi Tagóvoda további 1 csoporttal történő bővítése miatt 3 fővel - 2 fő napi 8 órás óvodapedagógus és 1 fő napi 8 órás dajka – emelje meg.
4. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy hatalmazza fel a Kőszeg Meseváros Óvoda és Bölcsőde intézményvezetőjét, hogy az 1. pontban írt átszervezéssel kapcsolatos szükséges intézkedéseket tegye meg.
5. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a Kőszeg Meseváros Óvoda és Bölcsőde intézményvezetőjét, hogy az 1. pontban írt átszervezéssel kapcsolatban az intézmény szakmai alapdokumentumait 2023. júniusi képviselő-testületi ülésre döntésre készítse elő.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**51/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata, valamint Horvátzsidány község Önkormányzata, Kiszsidány község Önkormányzata és Ólmod község Önkormányzata között 2022. május 31-én kelt, az óvodai ellátás biztosítására kötött köznevelési szerződés módosítását 2023. szeptember 1-től a melléklet szerinti tartalommal hagyja jóvá és hatalmazza fel a polgármestert annak aláírására.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, kérje fel a Kőszegi Közös Önkormányzati Hivatal jegyzőjét, hogy Horvátzsidány Község Önkormányzatával az új csoportra vonatkozó kiegészítő finanszírozási szerződést készítse el azzal, hogy az új csoporttal kapcsolatos, az állami támogatáson felüli kiadásokat Horvátzsidány Község Önkormányzata viseli, továbbá 2023. évre az állami normatíva októberi igényléséig az új óvodai csoporttal kapcsolatos költségekhez Horvátzsidány Község Önkormányzata a fenntartónak legkésőbb 2023. augusztus 31-i teljesítéssel 4.000.000 Ft előleget megfizet.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **III.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**52/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a nemzeti köznevelésről szóló 2011. évi CXC. törvény 83. § (2) bekezdés d) pontjában kapott felhatalmazás alapján a Kőszeg Város Önkormányzata fenntartásában működő Kőszeg Meseváros Óvoda és Bölcsődében a 2023/24-es nevelési évben 17 óvodai csoport indítását hagyja jóvá a melléklet szerinti tartalommal.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **IV.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**53/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a nemzeti köznevelésről szóló 2011. évi CXC. törvény 25. § (7) bekezdése szerint eljárva engedélyezze a maximum 30 fős csoportlétszámot a Kőszeg Meseváros Óvoda és Bölcsőde Kőszegfalvi és a Velemi Tagóvodája 1-1 csoportjában a 2023/24-es nevelési évben.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A „Jó tanuló és jó sportoló” elismerés adományozásáról szóló szabályzat felülvizsgálata**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy a munkatervnek megfelelően áttekintésre került a 18/2021. (VIII. 26.) képviselő-testületi határozattal elfogadott „Jó tanuló és jó sportoló” elismerő rendszerről szóló szabályzat. Az elmúlt év tapasztalatai alapján megállapítható, hogy a feltételrendszer változtatása szükséges. A jó tanulmányi eredményt meghatározó tanulmányi átlagok az általános iskolai és a gimnáziumi osztályok tekintetében a tanulmányi átlagot 4,6-ról 4,8-ra emelnék, abban a kikötésben, ha valamely tanuló az adott évben a 4,8-as átlagot nem, de a 4,6-os átlagot elérte, és a sport területén nagyon kiemelkedő eredményt elért, ő is felterjesztésre kerülhet részletes indokolással.

**Csiki István** elmondja, hogy a tavalyi évben túl sok volt a felterjesztett tanuló, ezért úgy gondolja, hogy iskolánkként egy maximális létszámot kellene meghatározni. Az intézmény látja, ismeri a tanulóit, szűrve kerüljenek a gyerekek felterjesztésre.

**Gelencsér Attila** elmondja, hogy a javasolt 4,8 átlag is már egy szűrés. Úgy gondolja, a Gimnáziumban, aki eléri a 4,8 átlagot ott valamit tenni is kell a tanulmányi és sport teljesítmény elérése érdekében.

**Csiki István** hivatkozik a tavalyi évre, több szempontot figyelembe vettek, már akkor a 4,8 átlaggal szűkítette a bizottság a kört, de még az akkori szűréssel a közel 50 főt is soknak gondolja.

**Fekete-Pataki Edit** kihangsúlyozza, hogya bizottság csak javaslattevő, azonban a Polgármester úr a döntéshozó. Nehéz behatárolni, mivel a végső döntés az övé.

**Molnár Zoltán** kiemeli, hogy kiáll a korábbi véleménye mellett, miszerint akik megfelelnek ezeknek az objektív feltételeknek, azok a tanulók mind kapják meg az elismerést. A tanulók teljesítményét a sportban senki nem látja. Nem tudjuk, hogy az adott gyerek a tanulás mellett mennyi energiát tett bele a sportba. Ők nem az okos készülékeket nyomkodják hazaérve, hanem nem kevés energiát fektetnek a tanulásba és a sportba, ebben az esetben a befektetett munka kerül díjazásra. Ha most 4,8-ban megállapítják az átlagot, teljesen mindegy milyen sporttágban teljesített kimagaslóan, akkor az összes felterjesztett tanuló, kapja meg az elismerést. Ha meghatároznak egy értékelési szempontot, akkor mért határoznak meg utána egy szűkítési szempontot?

Ezt követően a félreértések elkerülése végett röviden átbeszélésre kerülnek, hogy iskolai vagy városi kitüntetések ezek a díjak, mivel a díjazottak java része nem kőszegi lakos. Értelmezésre kerül a szabályzat. Ki a javaslattevő. A tömegsport, és egyéni sportteljesítmény is átbeszélésre került, valamint, hogy a közeljövőben a művészet területén teljesítettek is kapjanak-e egy új szabályzat értelmében kitüntetést.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**54/2023. (V.18.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzatának Képviselő-testülete a „Jó tanuló és jó sportoló” elismerő-rendszerről szóló szabályzat módosítását a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.05-kor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag